CELEX: 62010TN0302
Language: hu
Date: 2010-07-15 00:00:00
Title: T-302/10. sz. ügy: 2010. július 15-én benyújtott kereset — Crocs, Inc. kontra OHIM — Holey Soles és Partenaire Hospitalier International (Lábbeli ábrázolása)

25.9.2010   
            
            
               HU
            
            
               Az Európai Unió Hivatalos Lapja
            
            
               C 260/19
            
         2010. július 15-én benyújtott kereset — Crocs, Inc. kontra OHIM — Holey Soles és Partenaire Hospitalier International (Lábbeli ábrázolása)
   (T-302/10. sz. ügy)
   ()
   2010/C 260/26
   A keresetlevél nyelve: angol
   
      Felek
   
   
      Felperes: Crocs, Inc. (Delaware, Egyesült Államok) (képviselő: I. R. Craig Solicitor)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      Többi fél a fellebbezési tanács előtti eljárásban: Holey Soles Holdings Ltd (Vancouver, Kanada) és Partenaire Hospitalier International (La Haie Foissière, Franciaország)
   
      Kereseti kérelmek
   
   
               —
            
            
               A Törvényszék helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) harmadik fellebbezési tanácsának 2010. március 26-i határozatát (R 9/2008-3. sz. ügy);
            
         
               —
            
            
               a Törvényszék az alperest kötelezze a költségek viselésére
            
         
      Jogalapok és fontosabb érvek
   
   
      A megsemmistés iránti kérelemmel érintett közösségi formatervezési minta: a 257001-0001. sz. formatervezési minta (lábbeli).
   
      A közösségi formatervezési minta jogosultja: a felperes.
   
      A közösségi formatervezési minta megsemmisítését kérelmező fél: fellebbezési tanács előtti eljárásban részt vevő többi fél.
   
      A megsemmisítési osztály határozata: a megsemmisítési osztály a formatervezési minta megsemmisítéséről határozott.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a felperes arra hivatkozik, hogy a vitatott határozat sérti a 6/2002 tanácsi rendelet 6. cikkének (1) bekezdését és 7. cikkének (1) bekezdését, mivel a fellebbezési tanács tévesen alkalmazta e rendelkezéseket, és helytelen következtetést vont le a közösségi formatervezési minta újdonsága, egyéni jellege és műszaki rendeltetése vonatkozásában.